Kandavā

**APSTIPRINĀTS**

Kandavas novada domes sēdē

2014.gada 30.oktobrī

(protokols Nr.15 3.§)

ar grozījumiem domes sēdē

2016.gada 29.septembrī

(protokols Nr.13 4.§)

ar precizējumiem domes sēdē

2016.gada 27.oktobrī

(protokols Nr.14 20.§)

**Kandavas novada domes saistošie noteikumi Nr.10**

**„Par Kandavas novada pašvaldības palīdzību dzīvokļu jautājumu risināšanā”**

*Izdoti saskaņā ar likuma „Par palīdzību dzīvokļu jautājumu risināšanā” 6.panta otro daļu, 7.panta piekto un sesto daļu, 9.panta pirmā daļas 4.punktu, 14.panta pirmās daļas 6.punktu, 15.pantu, 17.panta pirmo daļu, 21.¹ panta otro un 21.² panta otro daļu, 24.panta pirmo daļu, likuma „Par sociālajiem dzīvokļiem un sociālajām dzīvojamām mājām” 5.panta ceturto daļu, 6., 8.pantu, 9.panta ceturto daļu un 10.panta otro daļu un likuma par „Pašvaldībām” 15.panta pirmās daļas 9) punktu*

1. **Vispārīgie jautājumi**
2. Kandavas novada domes saistošie noteikumi Nr.10 „Par Kandavas novada pašvaldības palīdzību dzīvokļu jautājumu risināšanā” (turpmāk – Noteikumi) nosaka personas, kuras ir tiesīgas saņemt Kandavas novada pašvaldības palīdzību dzīvokļu jautājumu risināšanā (turpmāk – palīdzība), kārtību kādā personas reģistrējamas palīdzības reģistrā un izslēdzamas no tā, palīdzības sniegšanas kārtību, kā arī pašvaldības institūcijas, kuras reģistrē personas un sniedz Noteikumos noteiktos palīdzības veidus.
3. Kandavas novada pašvaldība sniedz palīdzību saskaņā ar likumu „Par dzīvojamo telpu īri”, likumu „Par palīdzību dzīvokļa jautājumu risināšanā”, likumu „Par sociālajiem dzīvokļiem un sociālajām dzīvojamām mājām”, likumu „Sociālo pakalpojumu un sociālās palīdzības likums” citiem normatīvajiem aktiem un šiem Noteikumiem.
4. Noteikumos paredzēto palīdzību pašvaldība sniedz personām, kuras savu dzīvesvietu ir deklarējušas pašvaldības administratīvajā teritorijā, izņemot likuma „Par palīdzību dzīvokļa jautājumu risināšanā” (turpmāk – Palīdzības likums) 14.panta pirmās daļas 4., 5.punkta un III1 nodaļā minētajos gadījumos.

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

1. Pašvaldība palīdzību sniedz tikai palīdzības reģistros iekļautajām personām, izņemot gadījumus, kad terora aktu, stihiskas nelaimes vai avārijas rezultātā personas īrētā vai īpašumā esošā dzīvojamā telpa vai dzīvojamā māja ir gājusi bojā vai daļēji sagruvusi. Palīdzība tiek sniegta saskaņā ar Noteikumu III. nodaļu.
2. Pašvaldība šajos noteikumos noteiktajā kārtībā sniedz šādu palīdzību:
	1. izīrē pašvaldībai piederošu vai tās valdījumā esošu dzīvojamo telpu;
	2. izīrē sociālos dzīvokļus;
	3. nodrošina ar pagaidu dzīvojamo telpu;
	4. sniedz palīdzību īrētās dzīvojamās telpas apmaiņai pret citu īrējamu dzīvojamu telpu;
	5. izīrē dzīvojamo telpu kvalificētiem speciālistiem.

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

5.1 Pašvaldība izīrē pašvaldībai piederošo dzīvojamo telpu kvalificētiem speciālistiem ar profesionālo vai augstāko izglītību pašvaldības attīstības programmā ietvertās attīstāmajās nozarēs:

5.1 1. Lauksaimniecības nozarē;

5.1 2. Pakalpojuma sniegšanas nozarē;

5.1 3. Rūpniecības nozarē;

5.1 4. Tūrisma nozarē;

5.1 5. Izglītības un sporta nozarē;

5.1 6. Kultūras nozarē;

5.1 7. Veselības un sociālo pakalpojumu nozarē;

5.1 8. Mežsaimniecības nozarē.

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

1. **Personu reģistrācijas kārtība**
2. Personai, kurai nepieciešama palīdzība iesniedz iesniegumu (1.pielikums) attiecīgajā pagasta pārvaldē vai Domē Noteikumu 7.punktā minētos dokumentus, kas apliecina, ka šī persona ir tiesīga saņemt šo Noteikumu 5.punktā noteikto palīdzību. Iesniegumā persona norāda kāds palīdzības veids personai ir nepieciešams. Ja persona iesniegumā nav norādījusi konkrētu palīdzības veidu, Dzīvokļu komisija informē iesniedzēju par iespējamiem palīdzības veidiem, nepieciešamajiem dokumentiem un reģistrācijas kārtību.

 Iesniegumā norādāmi iespējamie personai vēlamie pašvaldības palīdzības veidi, kā arī persona ar savu parakstu apliecina:

* 1. ka tās īpašumā (arī kopīpašumā) nav cita dzīvojamā platība vai arī nekustamais īpašums, ko var izmantot peļņas gūšanai;
	2. ka pēdējo piecu gada laikā nav devusi piekrišanu mājokli pārdot vai citādi atsavināt un darījuma rezultātā zaudējusi lietošanas tiesības uz attiecīgo mājokli;
	3. ka piecu gadu laikā tā nav pasliktinājusi savus dzīves apstākļus vai iemitinot īrētajā dzīvoklī radiniekus (izņemot laulāto un nepilngadīgos bērnus) un citas personas, kuru iemitināšanai nepieciešama izīrētāja atļauja.
1. Iesniegumam jāpievieno vismaz viens no šādiem dokumentiem:
	1. dzīvojamās telpas īres līguma kopija, uzrādot oriģinālu;
	2. spēkā stājies tiesas spriedums par izlikšanu no dzīvojamās telpas vai izīrētāja rakstiska uzteikuma kopija, uzrādot oriģinālu;
	3. bērna invaliditātes apliecības kopija, personām, kuras lūdz palīdzību saskaņā ar Palīdzības likuma 14.panta pirmās daļas 1.punkta b) apakšpunktu, 2.punkta b) apakšpunktu;
	4. pensionāra apliecības kopija, personām, kuras lūdz palīdzību saskaņā ar Palīdzības likuma 14.panta pirmās daļas 1.punkta a), b) apakšpunktiem, 2.punkta a), b) apakšpunktiem;
	5. invaliditātes apliecības kopija, personām, kuras lūdz palīdzību saskaņā ar Palīdzības likuma 14.panta pirmās daļas 1.punkta a), b) apakšpunktiem, tā paša panta pirmās daļas 2.punkta a), b) apakšpunktiem;
	6. brīvības atņemšanas vietas izziņa, kurā norādīts atbrīvošanas laiks personām, kuras lūdz palīdzību saskaņā ar Palīdzības likuma 14.panta pirmās daļas 5.punktu;
	7. represētās personas apliecības kopija, personām, kuras lūdz palīdzību saskaņā ar Palīdzības likuma 14.panta pirmās daļas 11. punktu, 2.punkta c) apakšpunktu, 14.panta pirmās daļas 41. punktu;
	8. repatrianta statusa apliecinoša dokumenta kopiju un arhīva izziņa par repatrianta pēdējo dzīves vietu Latvijā pirms izceļošanas personām, kuras lūdz palīdzību saskaņā ar Palīdzības likuma 14.panta pirmās daļas 4.apakšpunktu.
2. Lai reģistrētu pašvaldības funkciju izpildīšanai un uzņēmumam nepieciešamos darbiniekus un uzaicinātos kvalificētos speciālistus palīdzības reģistrā, minētajām personām jāiesniedz sekojoši dokumenti:

8.1. darbinieka iesniegums par vēlmi īrēt pašvaldības dzīvokli, kur persona apliecina, ka tās lietošanā vai īpašumā nav citas dzīvojamās telpas Kandavas novada administratīvajā teritorijā;

8.2. iestādes/ uzņēmuma vadības iesniegums ar lūgumu nodrošināt ar dzīvojamo telpu kvalificēto speciālistu uz darba tiesisko attiecību laiku;

8.3. darba līguma kopija;

8.4. izglītību apliecinošs dokuments.

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

8.¹ Ja pašvaldība nav speciālista darba devējs, tā slēdz sadarbības līgumu ar speciālista darba devēju.

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

1. Personu iesniegumus par palīdzības sniegšanu izskata Dzīvokļu komisija 1 (viena) mēneša laikā no iesnieguma iesniegšanas saskaņā ar spēkā esošiem normatīvajiem aktiem un šiem Noteikumiem.
2. Dzīvokļu komisija, izskatot personas iesniegumu, pieņem vienu no šādiem lēmumiem:
	1. informācijas precizēšanai par lietas izskatīšanai nepieciešamo papildus dokumentu pieprasīšanu no personas;
	2. par personas reģistrēšanu attiecīgā palīdzības reģistrā;
	3. par atteikumu personas reģistrēšanai attiecīgajā palīdzības reģistrā;
	4. par personas izslēgšanu no palīdzības reģistra, ja:
		1. persona pati iesniedz iesniegumu par atteikšanos no palīdzības saņemšanas;
		2. persona sniegusi nepatiesas ziņas par apstākļiem, kuri bijuši par pamatu personas reģistrēšanai palīdzības reģistrā;
		3. zuduši apstākļi, kuri bijuši par pamatu personas reģistrēšanai palīdzības reģistrā;
		4. persona nepamatoti atteikusies no vismaz trim dzīvošanai derīgu dzīvojamo telpu īres piedāvājumiem vai nav sniegusi atbildi par tiem.
3. Ja persona norādītajā termiņā neiesniedz Dzīvokļu komisijas pieprasītos dokumentus, personas iesniegums tiek atstāts bez izskatīšanas.
4. Dzīvokļu komisijai ir tiesības atteikt atzīt personu par tiesīgu saņemt šo Noteikumu 5.punktā minēto palīdzību:
	1. piecus gadus pēc tam, kad attiecīgā persona devusi piekrišanu privatizēt tās īrēto pašvaldības dzīvokli citai personai un noslēgusi ar to vienošanos par dzīvojamās telpas lietošanas tiesību izbeigšanu;
	2. piecus gadus pēc tam, kad ar attiecīgās personas piekrišanu tai piederošais dzīvoklis pārdots vai citādi atsavināts un darījuma rezultātā šī persona zaudējusi lietošanas tiesības uz attiecīgo dzīvokli;
	3. ja personas īpašumā ir dzīvošanai derīga dzīvojamā māja vai dzīvojamā telpa;
	4. piecus gadus pēc tam, kad persona ir pasliktinājusi dzīves apstākļus, iemitinoties dzīvojamā telpā, kura nav dzīvošanai derīga;
	5. persona dzīvojamā telpā ir iemitinājusi likuma „Par dzīvojamo telpu īri” 9.pantā noteiktās citas personas vai apakšīrniekus, samazinot dzīvojamās telpas platību uz vienu cilvēku;
	6. ja persona neatbilst reģistrācijas grupām un tai nav tiesības saņemt pašvaldības palīdzību dzīvokļu jautājumu risināšanā.

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

1. Persona, kura reģistrēta palīdzības saņemšanai, pienākums ir:
	1. atkārtoti iesniegt terminētos dokumentus;
	2. divu nedēļu laikā rakstveidā paziņot pašvaldībai, ja ir zuduši apstākļi, kuri bijuši par pamatu šīs personas reģistrēšanai attiecīgajā palīdzības reģistrā;
	3. veikt atkārtotu pārreģistrāciju ik pa 12 (divpadsmit) mēnešiem no lēmuma par reģistrēšanu palīdzības reģistrā pieņemšanas dienas.
2. Lēmumu par konkrēta dzīvokļa izīrēšanu pieņem Kandavas novada dome.
3. Personām, kuras reģistrētas palīdzības reģistrā, reģistra lietā iekļaujamas šādas ziņas:
	1. reģistrētās personas vārds, uzvārds;
	2. personas deklarētā dzīvesvieta;
	3. tālruņa numurs;
	4. ģimenes locekļu skaits;
	5. iesnieguma reģistrēšanas datums;
	6. personas kārtas numurs reģistrā;
	7. personai vēlamā dzīvokļu platība, istabu skaits, stāvs un labiekārtotības pakāpe;
	8. personai vēlamā dzīvojamās telpas atrašanās vieta novada teritorijā.
4. **Personas, kurām neatliekami sniedzama palīdzība**
5. Pašvaldības dome vai tās deleģēta institūcija sniedz Palīdzības likuma [3.panta](http://likumi.lv/doc.php?id=56812#p3) 1., 3. vai 6.punktā noteikto palīdzību personai, kuras īrētā vai īpašumā esošā dzīvojamā telpa vai dzīvojamā māja ir cietusi terora akta, stihiskas nelaimes, avārijas vai citas katastrofas rezultātā, — ja persona šajā dzīvojamā telpā vai dzīvojamā mājā ir deklarējusi savu dzīvesvietu un ja tai attiecīgās pašvaldības administratīvajā teritorijā nepieder cita dzīvošanai derīga dzīvojamā telpa vai dzīvojamā māja.
6. Neatliekamā palīdzība sniedzama šādā kārtībā:
	1. iesniegumu vai dokumentu, kas apliecina teroru aktu, stihiskas nelaimes vai avārijas esamību, Palīdzības saņemšanai persona iesniedz Domē ne vēlāk kā viena mēneša laikā pēc stihiskās nelaimes vai avārijas;
	2. ne vēlāk kā 5 (piecu) darba dienu laikā pēc personas iesnieguma saņemšanas Domes vadība pieņem lēmumu par palīdzības sniegšanu attiecīgajai personai.
7. **Reģistra grupas**
8. Personas palīdzības saņemšanai reģistrējamas trīs grupās:
	1. Pašvaldībai piederošo vai tās valdījumā esošās dzīvojamās telpas izīrēšanai personas tiek reģistrētas:
		1. personas, kuras ar palīdzību nodrošināmas pirmām kārtām;
		2. personas, kuras ar palīdzību nodrošināmas vispārējā kārtā.
	2. Personas, kuras vēlas saņemt palīdzību pašvaldības sociālo dzīvokļu izīrēšanā;
	3. Personas, kuras vēlas saņemt palīdzību pašvaldības izīrētas dzīvojamās telpas apmaiņā pret citu pašvaldības īrējamu dzīvojamo telpu.
9. **Pirmajā reģistrā** dzīvojamās telpas izīrēšanai reģistrē personas vienā no apakšgrupām:
	1. Personas, kuras ar palīdzību nodrošināmas pirmām kārtām saskaņā ar likuma „Par palīdzību dzīvokļu jautājumu risināšanā” 14.pantu pirmo, trešo, ceturto un piekto daļu;
	2. Pašvaldība vispārējā kārtībā palīdzību sniedz sekojošām personām:
		1. personai, kura ir deklarējusi savu dzīvesvietu pašvaldības teritorijā un ja tā ir:
			1. maznodrošināta persona, kura īrē un lieto tādu tai piederošu dzīvojamo telpu, ka vienā istabā jādzīvo dažāda dzimuma personām (izņemot laulātos), kuri vecāki par deviņiem gadiem;
			2. maznodrošināta persona, kura ir sasniegusi pensijas vecumu vai ir darbnespējīga invaliditātes dēļ;
			3. persona, kuras īrētās dzīvojamās telpas, kuras atrodas pašvaldības teritorijā un kurās persona nodzīvojusi ne mazāk kā piecus gadus, ar sertificēta būvinženiera atzinumu ir atzītas par dzīvošanai nederīgām, ja:
				1. ar personu kopā dzīvo un tās apgādībā ir bērns ar invaliditāti;
				2. ar personu kopā dzīvo un tās apgādībā ir trīs vai vairāk nepilngadīgi bērni.
		2. Pašvaldības funkciju izpildei nepieciešamajiem darbiniekiem un uzaicinātajiem speciālistiem uz darba tiesisko attiecību laiku.

19.2.3. vispārējā kārtībā palīdzības saņemšanai var tikt reģistrētas citas šajos noteikumos neatrunātas personas ( ģimenes), izvērtējot konkrētos apstākļus, izskatot dzīvojamās platības nepieciešamību:

19.2.3.1. personas, kuras deklarētā dzīvesvieta ir Kandavas novada administratīvajā teritorijā;

19.2.3.2. personas, kuras pēdējo piecu gadu laikā nav pasliktinājušas dzīvošanas apstākļus ( atļāvušas dzīvokli privatizēt trešajai personai, pārdodot vai dāvinot ģimenes locekļiem piederošo īpašumu) un tā rezultātā ir radusies iespēja lūgt pašvaldībai palīdzību dzīvokļu jautājumu risināšanā;

19.2.3.3. personas, kuras pamatojoties uz tiesas spriedumu, kas stājas spēkā, izliktas no tām piederošas dzīvojamās platības ( dzīvoklis, privātmāja) par hipotekārā kredīta, kas ņemts vienīgā mājokļa iegādei, parādsaistību nepildīšanu.

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

1. **Otrā reģistrā** reģistrē personas, kuras vēlas saņemt palīdzību pašvaldības sociālo dzīvokļu izīrēšanā, saskaņā ar Noteikumu VI. nodaļu.
2. **Trešajā reģistrā** dzīvojamās telpas izīrēšanai reģistrē personas, kuras vēlas saņemt palīdzību pašvaldības izīrētas dzīvojamās telpas apmaiņā pret citu pašvaldības īrējamu dzīvojamo telpu, saskaņā ar Noteikumu VII. nodaļu.

21**.¹ Ceturtajā reģistrā** reģistrē personas, kurām nepieciešama palīdzība saskaņā ar noteikumu 5.5.punktu.

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

1. Personu vienlaikus var reģistrēt vairākos palīdzības reģistros (saskaņā ar Palīdzības likuma 7.panta trešo daļu).
2. **Dzīvojamo telpu piedāvāšanas secība**
3. Neizīrēto Pašvaldībai piederošo dzīvojamo telpu piedāvā īrēt šādā secībā:
	1. personām, kurām saskaņā ar šo Noteikumu III. nodaļu neatliekami sniedzama palīdzība;
	2. ja Noteikumos III. nodaļā minēto personu nav vai tās no piedāvājuma atteikušās, telpas tiek piedāvātas Personām, kuras ar dzīvojamo telpu nodrošināmas pirmām kārtām reģistrācijas secībā, saskaņā ar Noteikumu 19.1.apakšpunktu;
	3. ja Noteikumu 19.1.apakšpunktā minēto personu nav vai tās no piedāvājuma atteikušās, tad neizīrēto dzīvojamo telpu piedāvā īrēt personām, kuras ar dzīvojamo telpu nodrošināmas vispārējā kārtībā reģistrācijas secībā, saskaņā ar Noteikumu 19.2.apakšpunktu;
	4. ja Noteikumu 19.2.apakšpunktā minēto personu nav vai tās no piedāvājuma atteikušās, tad neizīrēto dzīvojamo telpu piedāvā īrētās dzīvojamās platības apmaiņas palīdzības reģistrā reģistrētajām personām.
4. Dzīvokļu komisijai ir tiesības mainīt secību reģistrācijas grupu ietvaros:
	1. ja persona ir parādā īres maksu, apsaimniekošanas maksu vai maksu par komunālajiem pakalpojumiem;
	2. ņemot vērā personas ģimenes lielumu, konkrētos dzīves apstākļus vai telpu tehnisko stāvokli;
	3. ja persona, kura uzņemta rindā iesniegumā norādījusi palīdzības sniegšanas laiku, tā paliek reģistrā līdz brīdim, kad šī palīdzība personai ir nepieciešama. Personai dzīvoklis tiek piedāvāts pēc iesniegumā norādītā palīdzības sniegšanas laika.

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

1. Īres līguma termiņi:
	1. īres līgumu noslēdz uz 1 (vienu) gadu pirmajā reģistrā uzņemtajām personām, ar tiesībām īres līgumu pagarināt, ja persona iesniegusi nepieciešamos dokumentus un, ja tiek pildīti īres līguma nosacījumi un dzīvokļa lietošanas noteikumi (2.pielikums);

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

* 1. īres līgumi tiek pagarināti uz 3 (trīs) gadiem pirmajā reģistrā uzņemtajām personām, ja persona pilda šajos Noteikumos noteiktās prasības un pilda īres līguma nosacījumus;

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

* 1. Pašvaldības dzīvojamās telpas īres līgumu ar speciālistu, kas uzsāk vai vēlas uzsākt darbu vietējos uzņēmumos vai pašvaldības iestādē slēdz uz darba tiesisko attiecību laiku, bet ne ilgāk par trim gadiem. Ja speciālists tikai uzsāks darba tiesiskās attiecības, uzņēmums vai iestāde pašvaldībai iesniedz vēstuli ar apliecinājumu par konkrētā speciālista nepieciešamību. Izbeidzoties dzīvojamās telpas īres līgumam. pašvaldībai ir tiesības lemt par īres līguma pagarināšanu, ja speciālists ir nodarbināts šo noteikumu 5.¹ punktā noteiktajā jomā un ir spēkā sadarbības līgums ar speciālista darba devēju.

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

* 1. īres līgumus, kuru termiņš noteikts uz nenoteiktu laiku tiek pārslēgti uz 3 (trīs) gadiem, ja īrnieks pilda īres līguma nosacījumus;

*( redakcija apstiprināta domes sēdē 2016.gada 29.septembrī, protokols Nr.13 4.§, ar precizējumiem domes sēdē 2016.gada 27.oktobrī, protokols Nr.14 20.§)*

* 1. īres līgumus, kura termiņš noteikts uz 3(trīs) gadiem vai nenoteiktu laiku, tiek pārslēgti uz 1 (vienu) gadu, ja īrnieks nepilda īres līguma nosacījumus;
	2. Domei ir tiesības atteikt pagarināt īres līgumu saskaņā ar likumu „Par dzīvojamo telpu īri” 6.pantu.

**VI. Sociālo dzīvokļu izīrēšana**

1. Sociālais dzīvoklis ir pašvaldībai piederošs vai valdījumā esošs dzīvoklis, kurš par tādu noteikts ar Domes sēdes lēmumu. Sociālo dzīvokļa uzskaiti veic un lēmumu par sociālo dzīvokļu izīrēšanu pieņem Dzīvokļu komisija, ko apstiprina Dome.
2. Tiesības īrēt sociālos dzīvokļus ir:
	1. likuma „Par sociālajiem dzīvokļiem un sociālajām dzīvojamām mājām” 5.panta noteiktajām personām;
	2. atsevišķi dzīvojošām pensijas vecuma personām, kurām nav apgādnieku;
	3. atsevišķi dzīvojošām personām ar invaliditāti, kuriem nav apgādnieku.
3. Personas, kuras atzītas par tiesīgām īrēt sociālo dzīvokli, tiek reģistrētas otrajā reģistrā.
4. Personas, kuras vēlas īrēt sociālo dzīvokli iesniedz Domei rakstveida iesniegumu.
5. Sociālos dzīvokļus izīrē iesniegumu reģistrācijas secībā.
6. Personas vai ģimenes pienākums ir informēt Domi par materiālo un sociālo apstākļu izmaiņām, kuru dēļ persona vai ģimene vairs neatbilst 27.punktā noteiktajam.
7. Sociālo dzīvokli nodod lietošanā uz sociālā dzīvokļa īres līguma pamata.
8. Sociālās dzīvokļa īres līgumu noslēdz uz laiku līdz sešiem mēnešiem un to pagarina, ja pēc sociālā dzīvokļa īres līguma izbeigšanās īrnieks un viņa ģimenes locekļi nav zaudējuši tiesības īrēt sociālo dzīvokli.
9. Sociālo dzīvokli īrniekam nodod ar pieņemšanas-nodošanas aktu (5.pielikums), iepazīstina ar sociālo dzīvokļu (telpu) lietošanas noteikumiem, par ko īrnieks parakstās.
10. Domei ir tiesības neatjaunot sociālā dzīvokļa īres līgumu ar personu, kurai sociālā dzīvokļa īres laikā iestājušies apstākļi, kas ir par pamatu sociālā dzīvokļa īres līguma izbeigšanai saskaņā ar likuma „Par sociālajiem dzīvokļiem un sociālajām dzīvojamām mājām” 14.pantu.
11. Sociālā dzīvokļa īres maksu nosaka Dome un tai jābūt zemākai par īres maksu, kas noteikta attiecīgās kategorijas dzīvokļiem.

**VII. Palīdzība īrētas dzīvojamās telpas apmaiņā pret citu īrējamu dzīvojamo telpu**

1. Persona, kura īrē Pašvaldības īpašumā vai valdījumā esošo dzīvojamo telpu, var īrēto dzīvojamo telpu apmainīt:
	1. pret lielāku vai labiekārtotāku neapdzīvotu dzīvojamo telpu, ja personai par dzīvojamo telpu nav īres, apsaimniekošanas un komunālo maksājuma parādu;
	2. pret mazāku vai mazāk labiekārtotu neapdzīvotu dzīvojamo telpu, ja personai par dzīvojamo telpu ir īres, apsaimniekošanas un komunālo maksājuma parāds un persona noslēdz vienošanos par parādu apmaksu;
	3. pret citu piemērotāku neapdzīvotu dzīvojamo telpu pēc īrnieka motivēta iesnieguma;
	4. pret citu īrēto Pašvaldības dzīvojamo telpu, Pašvaldības izīrēto telpu īrniekiem par to savstarpēji rakstveidā vienojoties, ja personām par dzīvojamo telpu nav īres, apsaimniekošanas un komunālo maksājuma parāda.
2. Persona, kura vēlas saņemt palīdzību īrētās dzīvojamās telpas apmaiņā pret citu īrējamu dzīvojamo telpu, iesniedz Dzīvokļu komisijai rakstveida iesniegumu, kuru parakstījuši visi pilngadīgie ģimenes locekļi.
3. Lēmumu par dzīvojamās telpas apmaiņu pret citu īrējamu dzīvojamo telpu, pamatojoties uz Dzīvokļu komisijas lēmumu, pieņem Dome.

**VIII. Sociālo telpu izīrēšana**

1. Sociālā dzīvojamā telpa ir dzīvoklis vai dzīvojamā telpa (ar kopējā lietošanā esošām palīgtelpām), kurai noteikts sociālās dzīvojamās telpas statuss un kura atrodas pašvaldībai piederošā vai tās lietojumā esošā mājā. Lēmumu par sociālo telpu izīrēšanu pieņem Kandavas novada domes pašvaldības aģentūra „Kandavas novada Sociālais dienests” ( turpmāk- Sociālais dienests).
2. Tiesības īrēt sociālo telpu ir:
	1. likuma „Par sociālajiem dzīvokļiem un sociālajām dzīvojamām mājām” 5.panta pirmajā daļā noteiktajām personām;
	2. atsevišķi dzīvojošām pensijas vecuma personām, kurām nav apgādnieku;
	3. atsevišķi dzīvojošām personām ar invaliditāti, kurām nav apgādnieku.
3. Personas, kuras atzītas par tiesīgām īrēt sociālo telpu Sociālā dienesta direktors reģistrē atsevišķā palīdzības reģistrā.
4. Personas, kuras vēlas īrēt sociālo telpu iesniedz Sociālajam dienestam:
	1. rakstveida iesniegumu;
	2. iztikas līdzekļu deklarāciju.
5. Persona vai ģimene, kura iesniegusi 43.punktā minētos dokumentus un ir atzīta par tiesīgu īrēt sociālo telpu, Sociālajā dienestā tiek reģistrēta kā pretendents un sociālo telpu īri pieteikumu iesniegšanas kārtībā saskaņā ar Sociālā dienesta lēmumu.
6. Personas vai ģimenes pienākums ir informēt Sociālo dienestu par materiālo un sociālo apstākļu izmaiņām, kuru dēļ persona vai ģimene vairs neatbilst 41.punktā noteiktajam.
7. Persona vai ģimene, kura zaudējusi tiesības īrēt sociālo dzīvokli tiek izslēgta no sociālo telpu reģistra.
8. Izslēgšana no sociālo telpu reģistra notiek pēc personas vai ģimenes iesnieguma par lūgumu izslēgt no reģistra, vai Sociālā dienesta informācijas par to, ka minētā persona vai ģimene vairs nav tiesīga īrēt sociālo dzīvokli.
9. Sociālo telpu nodod lietošanā uz sociālās telpas īres līguma pamata.
10. Sociālās telpas īres līgumu noslēdz uz laiku līdz sešiem mēnešiem un to pagarina, ja pēc sociālās telpas īres līguma izbeigšanās īrnieks un viņa ģimenes locekļi nav zaudējuši tiesības īrēt sociālo telpu.
11. Sociālo telpu īrniekam nodod ar pieņemšanas-nodošanas aktu, iepazīstina ar sociālo telpu lietošanas noteikumiem, par ko īrnieks parakstās.
12. Sociālajam dienestam ir tiesības neatjaunot sociālās telpas īres līgumu ar personu, kurai sociālās telpas īres laikā iestājušies apstākļi, kas ir par pamatu sociālās telpas īres līguma izbeigšanai saskaņā ar likuma „Par sociālajiem dzīvokļiem un sociālajām dzīvojamām mājām” 14.pantu.
13. Sociālas telpas īres maksu nosaka Dome un tai jābūt zemākai par īres maksu, kas noteikta attiecīgās kategorijas dzīvokļiem.

**IX. Pārsūdzības kārtība**

1. Dzīvokļu komisijas un Sociālā dienesta pieņemto lēmumu var apstrīdēt Domes Administratīvo aktu strīdus komisijā, bet Kandavas novada Domes lēmumu var apstrīdēt Administratīvā rajona tiesā Administratīvā procesa likuma noteiktajā kārtībā.

 **X. Noslēguma jautājumi**

1. Personas, kuras līdz šo Noteikumu spēkā stāšanās dienai ir reģistrētas pašvaldībā palīdzības saņemšanai, tiek iekļautas attiecīgajā palīdzības reģistrā, un tās var izslēgt no pašvaldības palīdzības reģistra vienīgi likuma „Par palīdzību dzīvokļa jautājumu risināšanā” 10.pantā paredzētajos gadījumos.
2. Ar šo Noteikumu spēkā stāšanos spēku zaudē 2010.gada 31.marta Kandavas novada domē apstiprinātie (protokols Nr.3 2.§) Kandavas novada domes saistošie noteikumi Nr.6 „Personu, kurām nepieciešama pašvaldības palīdzība dzīvokļu jautājuma risināšanā, reģistrācijas un palīdzības sniegšanas kārtība” un 2011.gada 28.aprīļa Kandavas novada domē apstiprinātie (protokols Nr.4 20.§) Kandavas novada domes noteikumi „Par sociālajos dzīvokļos un sociālajās mājās Kandavas novadā izmitināmo personu kategorijām, kuras ir tiesīgas pretendēt uz sociālā dzīvokļa īri”.

Kandavas novada domes priekšsēdētājs (personiskais paraksts) N.Štoferts

***Pielikums Nr.1***

*Kandavas novada domes saistošajiem noteikumiem Nr. 10*

*„Par Kandavas novada pašvaldības palīdzību dzīvokļu jautājumu risināšanā”*

**KANDAVAS NOVADA DOMEI**

\_\_\_\_\_\_\_\_\_\_\_\_\_\_\_\_\_\_\_\_\_\_

*(Vārds, Uzvārds)*

*\_\_\_\_\_\_\_\_\_\_\_\_\_\_\_\_\_\_\_\_\_\_*

*(personas kods)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(deklarētā dzīvesvieta)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(faktiskā dzīvesvieta)*

*\_\_\_\_\_\_\_\_\_\_\_\_\_\_\_\_\_\_\_\_\_*

*(Tālrunis)*

*\_\_\_\_\_\_\_\_\_\_\_\_\_\_\_\_\_\_\_\_\_*

*(e-pasta adrese)*

**IESNIEGUMS**

|  |
| --- |
|  |
|  |
|  |
|  |
|  |
|  |

*(Lūdzam norādīt dzīvoklī nepieciešamo istabu skaitu, labiekārtojumu un pašvaldības teritoriju, kurā vēlaties dzīvot*)

Informācija par ģimenes sastāvu (bērni, vecāki, dzīvesbiedrs - vārdi, uzvārdi, personas kodi), kuri dzīvos kopā izīrējamajā telpā, dzīvoklī

|  |
| --- |
|  |
|  |
|  |
|  |
|  |

Informācija vai izziņa par maznodrošinātā statusu.

Parakstot šo iesniegumu persona apliecina:

1) ka tās īpašumā (arī kopīpašumā) nav cita dzīvojamā platība vai arī nekustamais īpašums, ko var izmantot peļņas gūšanai;

2) ka pēdējo piecu gada laikā nav devusi piekrišanu mājokli pārdot vai citādi atsavināt un darījuma rezultātā zaudējusi lietošanas tiesības uz attiecīgo mājokli;

3) ka piecu gadu laikā tā nav pasliktinājusi savus dzīves apstākļus, iemitinot īrētajā dzīvoklī radiniekus (izņemot laulāto un nepilngadīgos bērnus) un citas personas, kuru iemitināšanai nepieciešama izīrētāja atļauja.

*Datums \_\_\_\_\_\_\_\_\_\_\_* \_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_ /

 *(paraksts) (Vārds, uzvārds)*

***Pielikums Nr.2***

*Kandavas novada domes saistošajiem noteikumiem Nr.10*

*„Par Kandavas novada pašvaldības palīdzību dzīvokļu jautājumu risināšanā”*

**DZĪVOKĻA LIETOŠANAS NOTEIKUMI**

1. Šie noteikumi nosaka kārtību kā lietojamas pašvaldībai piederošus vai tās valdījumā esošus dzīvokļus.

2. Dzīvokļus var izmantot tikai tam paredzētajam mērķim un ievērojot citu fizisko un juridisko personu tiesības.

3. Īrnieka pienākums ir saudzēt dzīvojamo māju, kurā viņš dzīvo, ievērot šos noteikumus, kā arī dzīvojamās mājas piegulošās teritorijas uzturēšanas un ugunsdrošības noteikumus.

**4. Īrniekam ir pienākums:**

4.1. apdzīvot izīrēto dzīvokli;

4.2. neapdzīvojot dzīvokli ilgāk par 1 (vienu) mēnesi trīs dienas iepriekš informēt Izīrētāju, iesniedzot iesniegumu par īres līguma izbeigšanu vai īres tiesību saglabāšanu norādot attaisnojošu iemeslu;

4.3. izīrēto dzīvokli īrnieks apdzīvo un lieto uz īres līgumā noteikto laiku;

4.4. uzturēt tīrību un kārtību dzīvoklī, nodrošināt sanitārās prasības, kā arī nepiekraut ar savām mantām koplietojamās telpas;

4.5. uzturēt dzīvokli tehniski labā kārtībā;

4.6. ar vislielāko atbildības sajūtu izturēties pret Pašvaldībai piederošajām mantām un pret ieguldītajiem līdzekļiem dzīvokļa atjaunošanā;

4.7. nekavējoties ziņot Pašvaldībai un ēkas pārvaldniekam par elektrotīklu un elektroiekārtu (kas pieder Pašvaldībai) bojājumiem;

4.8. atslēgt strāvas padevi dzīvoklim, ja tiek konstatēts elektroinstalāciju bojājums (ja tas neapdraud cilvēka dzīvību) un nekavējoties sazināties ar dzīvojamās mājas pārvaldnieku, kā arī ziņot par to attiecīgajam avārijas dienestam;

4.9. atslēgt strāvas padevi elektroiekārtām, ja tiek konstatēts to bojājums (ja tas neapdraud cilvēka dzīvību);

4.10. veikt dzīvokļa īslaicīgu ventilāciju, attaisot logus;

4.11. nekavējoties ziņot Izīrētājam un ēkas pārvaldniekam par apkures iekārtu vai ar to saistīto objektu bojājumiem.

**5. Īrniekam ir aizliegts:**

5.1.patvaļīgi atstāt dzīvokli;

5.2.izmitināt ilgāk par mēnesi dzīvoklī ģimenes locekļus vai citas personas bez rakstiskas saskaņošanas ar Izīrētāju;

5.3.nodot īres tiesības trešajām personām bez saskaņošanas ar Izīrētāju;

5.4.uzstādīt elektroiekārtas, kuru nepieciešamā jauda neatbilst dzīvokļa pieejamai elektrojaudai;

5.5. tīši bojāt elektroiekārtas un elektrotīklus;

5.6. lietot bojātas elektroiekārtas;

5.7.bez rakstiskas Izīrētāja un pārvaldnieka piekrišanas pārbūvēt dzīvokļus elektroinstalācijas;

5.8. aizsegt ventilācijas kanālus vai kā savādāk traucēt dzīvokļa ventilāciju;

5.9. tīši bojāt apkures iekārtas;

5.10. bez rakstiskas Izīrētāja un pārvaldnieka piekrišanas pārbūvēt dzīvokļa apkures iekārtas;

5.11. tīši bojāt dzīvokļa griestus, sienas un grīdas;

5.12. tīši bojāt dzīvokļa logus un durvis (urbt caurumus, sist naglas, bojāt slēdzenes un rokturus);

5.13. bez Izīrētāja rakstiskas piekrišanas veikt dzīvokļa pārbūvi.

6. Dzīvokļos, kuros ir malkas apkure nepieciešams stingri ievērot ugunsdrošību un neveikt darbības, kas var paaugstināt uguns risku dzīvojamās telpās (neuzglabāt malku tuvu krāsnij vai plītij, neuzglabāt lielu malkas daudzumu dzīvoklī, ievērot drošu distanci no krāsns un plīts novietojot mēbeles vai citas mantas).

7. Krāsni un/vai plīti lietot tikai tam paredzētam mērķim, ievērojot to lietošanas noteikumus, tas ir:

7.1. apkurei lietot pareizi sagatavotu malku (sausu un sagatavotu izmēros, kas nepieciešami apkures iekārtām);

7.2. šīberi drīkst aizvērt tikai tad, kad krāsns/plīts ir pilnībā izkurējusies;

7.3. pirms vai pēc lietošanas krāsni/plīti iztīrīt no tajā esošajiem pelniem.

8. Apkures krāsnīs un plītīs ir aizliegts dedzināt sadzīves atkritumus, kā arī plastmasu un tās izstrādājumus.

9.Apkures sezonas laikā nodrošināt dzīvoklī gaisa temperatūru ne zemāk par +10ºC.

10. Apkures iekārtas izmantot tikai tām paredzētajam mērķim, tas ir, siltuma nodrošināšanai dzīvoklī.

11. Izīrētājam konstatējot apkures iekārtu bojājumus nekavējoties jāpārtrauc kurināšana, vēlams veikt malkas nodzēšanu ar karstu ūdeni, ja situācija ir ārkārtēja. Par radušos situāciju nekavējoties informēt dzīvojamās mājas pārvaldnieku un attiecīgo avārijas dienestu.

12. Kanalizācijā drīkst izliet tikai šķidros sadzīves atkritumus, kas nesatur ūdenī nešķīstošas vielas.

13. Bez Izīrētāja rakstiskas piekrišanas pie ēku fasādēm uzstādīt TV un satelīttelevīzijas antenas un raidītājus.

14. Piedalīties grauzēju, insektu un kukaiņu (blusas, blaktis, prusaki, skudras u.c.) iznīdēšanā izīrētajās dzīvojamās un nedzīvojamās telpās/ dzīvoklī.

15. Mājdzīvnieku turēšanā ievērot labturības prasības mājas (istabas) dzīvnieku turēšanai.

16. Nepieļaut savu mājdzīvnieku (suņu, kaķu u.c.) nekontrolētu vairošanos un dabisko vajadzību kārtošanu koplietošanas telpās, kā arī tam neparedzētās vietās izīrētajā dzīvoklī.

Ar savu parakstu apliecinu, ka esmu iepazinies ar dzīvojamās telpas lietošanas noteikumiem.

 \_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_ /

 *(paraksts) (Vārds, uzvārds)*

***Pielikums Nr.3***

*Kandavas novada domes saistošajiem noteikumiem Nr.10*

*„Par Kandavas novada pašvaldības palīdzību dzīvokļu jautājumu risināšanā”*

**SOCIĀLĀS TELPAS LIETOŠANAS NOTEIKUMI**

1. Sociālā telpas īrnieks atbild par tīrību un kārtību viņam izīrētajā sociālajā telpā un koplietošanas telpās, veic koplietošanas telpu uzkopšanu.

2. Sociālās telpas īrniekiem ir jāievēro ugunsdrošības un sanitāri higiēniskās normas.

3. Pēc sociālo darbinieku prasības īrniekiem ir jāatver telpas durvis un jāļauj veikt sanitārā stāvokļa pārbaudi telpā.

4. Sociālās telpas īrniekiem un to viesiem ir aizliegts:

4.1. ierasties sociālajā telpā alkohola vai narkotisko vielu reibumā;

4.2. lietot alkoholiskos dzērienus un narkotiskās vielas sociālajā telpā un koplietošanas telpās;

4.3. smēķēt sociālajā telpā un koplietošanas telpās;

4.4. koplietošanas telpās uzglabāt lielgabarīta sadzīves priekšmetus – mēbeles, sadzīves tehniku u.c.;

4.5. mest pārtikas produktu paliekas, atkritumus, citus priekšmetus izlietnēs, klozetpodos;

4.6. ienest sociālajā telpā un izmantot degošus, viegli uzliesmojošus un sprāgstošus priekšmetus;

4.7. ar savu uzvedību traucēt citus sociālo telpu īrniekus;

4.8. trokšņot no plkst. 23.00 līdz 7.00, skaļi klausīties mūziku, kā arī pulcēties koplietošanas telpās.

5. Sociālajā telpā aizliegts uzturēties nepiederošām personām.

6. Sociālās telpas īrnieks veic telpas remontu par saviem līdzekļiem.

7. Ļaunprātīgas kanalizācijas sistēmas bojāšanas gadījumā, Sociālās telpas īrnieki to attīrīšanu un remontu veic par saviem līdzekļiem.

8. Sociālās telpas īrniekiem ir jāveic īres maksas un citu pakalpojumu apmaksa sociālās telpas īres līgumā noteiktajos termiņos.

9. Sociālās telpas īrniekiem vienu mēnesi iepriekš jāiesniedz iesniegums par sociālās telpas īres līguma atjaunošanu Sociālajam dienestam un pēc Sociālā dienesta lēmuma saņemšanas 10 dienu laikā jānoslēdz līgums.

10. Sociālās telpas īrnieks dzīvo un lieto sociālo telpu uz īres līgumā noteikto laiku.

11. Ja tiek mainīta dzīvesvieta, sociālās telpas īrniekiem savlaicīgi jāiesniedz iesniegums par īres līguma izbeigšanu un jādeklarējas jaunā adrese.

12. Atbrīvojot sociālo telpu to apseko un sastāda sociālā dzīvokļa nodošanas-pieņemšanas aktu, to paraksta sociāla dzīvokļa īrnieks un Izīrētājs.

13. Par sociālās telpas lietošanas noteikumu pārkāpšanu sociālās telpas īres līgumu var izbeigt vai neatjaunot.

Ar savu parakstu apliecinu, ka esmu iepazinies ar sociālā dzīvokļa (telpas) lietošanas noteikumiem

 \_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_ /

 *(paraksts) (Vārds, uzvārds)*

***Pielikums Nr.4***

*Kandavas novada domes saistošajiem noteikumiem Nr.10*

*„Par Kandavas novada pašvaldības palīdzību dzīvokļu jautājumu risināšanā”*

**APSEKOŠANAS AKTS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kandavas novadā

20\_\_\_.gada \_\_\_\_\_.\_\_\_\_\_\_\_\_\_\_\_\_\_\_\_

**Komisija šādā sastāvā:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apseko dzīvojamo platību \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sakarā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

apsekoja un konstatēja, ka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parāds par īri un komunālajiem pakalpojumiem EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijas priekšlikumi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijas locekļu paraksti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Pielikums Nr.5***

*Kandavas novada domes saistošajiem noteikumiem Nr.10*

*„Par Kandavas novada pašvaldības palīdzību dzīvokļu jautājumu risināšanā”*

**DZĪVOKĻA PIEŅEMŠANAS – NODOŠANAS AKTS**

Kandavas novadā, \_\_\_\_\_\_\_\_\_\_\_\_\_\_\_\_\_

20\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nodod,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pieņem,

pašvaldības dzīvokli \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adrese)*

sekojošā stāvoklī:

|  |  |  |
| --- | --- | --- |
| **Nosaukums** | **Tehniskais stāvoklis** | **Piezīmes** |
| Durvis |  |  |
| Logi  |  |  |
| Grīdas |  |  |
| Sienas |  |  |
| Griesti |  |  |
| Apkure |  |  |
| Elektroinstalācija |  |  |
| Ūdens apgāde |  |  |
| Kanalizācija |  |  |
| Citas iekārtas: |  |  |
| Gāzes skaitītāja Nr. un rādījums |  |
| Elektrības skaitītāja Nr. un rādījums |  |
| Ūdens skaitītāja Nr. un rādījums |  |

Dzīvokli nodeva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts un tā atšifrējums)*

Dzīvokli pieņēma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts un tā atšifrējums)*

**PASKAIDROJUMA RAKSTS**

Kandavas novada domes saistošo noteikumu Nr.10

„Par Kandavas novada pašvaldības palīdzību dzīvokļu jautājumu risināšanā” projektam

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **Projekta nepieciešamības pamatojums** | Izdoti saskaņā ar likuma „Par palīdzību dzīvokļu jautājumu risināšanā” 2., 5.pantu, 6.panta otro daļu, 7.panta piekto un sesto daļu, 9.panta pirmā daļas 4.punktu, 14.panta pirmās daļas 6.punktu, 15.pantu, 17.panta pirmo daļu un 24.panta pirmo daļu, likuma „Par sociālajiem dzīvokļiem un sociālajām dzīvojamām mājām” 5.panta ceturto daļu, 6., 8.pantu, 9.panta ceturto daļu un 10.panta otro daļu un likuma par „Pašvaldībām” 15.panta pirmās daļas 9) punktu.Esošie Kandavas novada domes saistošie noteikumi Nr.6 „Personu, kurām nepieciešama pašvaldības palīdzība dzīvokļu jautājumu risināšanā, reģistrācijas un palīdzības sniegšanas kārtība” izstrādāti un apstiprināti 2010.gada 31.martā. Nepieciešams izstrādāt jaunus saistošos noteikumus par palīdzību dzīvokļu jautājumu risināšanā Kandavas novadā. Mērķgrupa, uz kuru attiecināms saistošo noteikumu tiesiskais regulējums – pašvaldība un fiziskās personas, kuras vēlas izmantot Kandavas novada pašvaldībai piederošās dzīvojamās telpas.Saistošo noteikumu tiesiskais regulējums ļaus sakārtot jautājumus, kas saistīti ar uzņemšanu dzīvokļu rindā un pašvaldībai piederošo dzīvokļu piešķiršanu un maiņu.Izstrādājot saistošos noteikumus, ņemti vērā Vides aizsardzības un reģionālās attīstības ministrijas ieteikumi 21.10.2014., Nr. 18-6/9544. Ar saistošo noteikumu apstiprināšanu tiek atcelts Kandavas novada domes sēdē 2014.gada 25.septembrī ( protokols Nr.13 1.§) pieņemtais lēmums “Par Kandavas novada domes saistošo noteikumu Nr.7 “ Par Kandavas novada pašvaldības palīdzību dzīvokļu jautājumu risināšanā” apstiprināšanu”. |
| **Īss projekta** **satura izklāsts** | Saistošo noteikumu izdošanas mērķis - noteikt Kandavas novadā kārtību, kādā iedzīvotāji tiek uzņemti dzīvokļu rindā, dzīvokļu piešķiršanas kārtība, to maiņa. |
| **Informācija par plānoto projekta ietekmi uz pašvaldības budžetu** | Saistošo noteikumu īstenošanas finansiālā ietekme uz pašvaldības budžetu saistīta ar izdevumiem, kas nepieciešami dzīvokļu uzturēšanai un apsaimniekošanai.Nav nepieciešamības veidot jaunas institūcijas, darba vietas, paplašināt esošo institūciju kompetenci, lai nodrošinātu saistošo noteikumu izpildi. |
| **Informācija par plānoto projekta ietekmi uz uzņēmējdarbības vidi pašvaldības teritorijā** | Nav |
| **Informācija par administratīvajām procedūrām** | Privātpersona var griezties Kandavas novada pašvaldībā par saistošo noteikumu piemērošanu.Iesniegtos dokumentus izskata, lēmumu pieņem Kandavas novada pašvaldības dome, Kandavas novada pašvaldības Dzīvokļu komisija un Kandavas novada domes pašvaldības aģentūra „Kandavas novada Sociālais dienests”.  |
| **Informācijas par konsultācijām ar privātpersonām** | Informācija ievietota [www.kandava.lv](http://www.kandava.lv), informatīvajā izdevumā “Kandavas Novada Vēstnesis” |

Kandavas novada domes priekšsēdētājs (personiskais paraksts) N.Štoferts